
	Na temelju članka 15. Statuta Dječjeg vrtića „Štefek“ Štefanje, članka 5., 6. i 7. Pravilnika o upisu i mjerilima upisa djece u Dječji vrtić “Štefek” Štefanje i Odluke o upisu djece u Dječji vrtić „Štefek“ Štefanje u pedagošku godinu 2026./2027., objavljuje se

 

OBAVIJEST
o upisu djece rane i predškolske dobi u redovni program predškolskog odgoja
 i obrazovanja u Dječjem vrtiću „Štefek“ Štefanje
u pedagošku godinu 2026./2027.


l. OPĆE ODREDBE

	U Dječji vrtić „Štefek“ Štefanje (dalje u tekstu: Vrtić), mogu se upisati djeca od navršenih godinu dana do polaska u školu.
	
	Riječi i pojmovi koji imaju rodno značenje korišteni u ovoj Obavijesti odnose se jednako na muški i ženski rod bez obzira jesu li korišteni u muškom ili ženskom rodu.

	Programi se provode sukladno uvjetima propisanim Zakonom o predškolskom odgoju i obrazovanju, općim aktima Vrtića te potrebama roditelja.

	Redovni jaslički program namijenjen je djeci od 1. do 3. godine života.
	
	Redovni vrtićki program namijenjen je djeci od navršene treće godine do polaska u osnovnu školu.

	Program predškole za djecu koja koriste usluge Vrtića integriran je u redoviti program vrtića.

	Obveznik predškole koji ne koristi usluge Vrtića ostvaruje izravan upis u program predškole, na temelju Zahtjeva za upis.

	Upisi u program predškolskog odgoja provode se sukladno Odluci Upravnog vijeća Vrtića o upisu djece u Dječji vrtić „Štefek“ Štefanje u pedagošku godinu 2026./2027., koja je objavljena na web stranici i oglasnoj ploči Vrtića.







II. UPISI

	Vrtić Zahtjeve za upis djece u redovni program predškolskog odgoja i obrazovanja zaprimat će se od 15. lipnja 2026. do 23. lipnja 2026. godine u 12:00 sati.

	U novu pedagošku godinu upisuje se 7-ero (sedmero) djece, sukladno kapacitetu vrtića odnosno Državno pedagoškom standardu i Planu upisa.

	Zahtjev za upis s potrebnom dokumentacijom podnosi roditelj/skrbnik, udomitelj djeteta.
	
	Za upis djeteta u Vrtić potrebno je podnijeti Zahtjev u upisnom roku s potpunom dokumentacijom.


III. DOKUMENTACIJA

	OSNOVNA DOKUMENTACIJA

1. Popunjen Zahtjev za upis djeteta i popunjeni Inicijalni upitnik (navedeno možete dobi uzeti osobno u DV „Štefek“ ili preuzeti s web stranice Dječjeg vrtića „Štefek“ Štefanje.)
2. Rodni list djeteta (preslika) ili Elektronički zapis iz Matice rođenih
3. Rodni list braće i sestara (preslika) ili Elektronički zapis iz Matice rođenih
4. Uvjerenje o prebivalištu ili boravištu za dijete
5. Uvjerenje o prebivalištu ili boravištu za roditelja
6. Potvrda poslodavca o zaposlenosti roditelja ili HZMO potvrda
7. Knjižica imunizacije / karton procijepljenosti (preslika)
8. Zdravstvena iskaznica djeteta (preslika)
9. Potvrda pedijatra o obavljenom sistematskom zdravstvenom pregledu djeteta (nekoliko dana prije polaska djeteta u vrtić.)
10. Preslika medicinske dokumentacije / povijesti bolesti / nalaza psihologa, logopeda i drugih stručnjaka (ako ih dijete posjeduje.)
11. Potpisane privole / izjave / suglasnosti sukladno Uredbi o zaštiti osobnih podataka

	Da bi ostvarili prednosti pri upisu djece u Vrtić kojem je osnivač Općina Štefanje roditelj/skrbnik uz Zahtjev, obvezan je priložiti isprave kojima se dokazuju kriteriji za ostvarivanje prednosti iz članka 7. Pravilnika o upisu i mjerilima upisa djece u Dječji vrtić “Štefek” Štefanje:

	-        za djecu koja s oba roditelja imaju prebivalište ili boravište na području Općine Štefanje uvjerenje o prebivalištu djeteta (ne starije od 6 mjeseci) ili uvjerenje o boravištu djeteta i uvjerenje o boravištu za oba roditelja (ne starije od 6 mjeseci),
-	za dijete samohranih roditelja - presliku primjenjivog dokumenta - smrtnog lista preminulog roditelja (ili potvrde o nestanku drugog roditelja) ili drugu javnu ispravu kojom se dokazuje da roditelj sam skrbi i uzdržava dijete, rješenje Hrvatskog zavoda za socijalni rad privremenom uzdržavanju djeteta (kada je roditelj lišen poslovne sposobnosti, oduzeto mu je pravo na roditeljsku skrb, na dugotrajnom je liječenju, na dugotrajnom je izdržavanju kazne zatvora) ili drugi dokaz,
-	za dijete jednoroditeljskih obitelji - presliku javne isprave kojom se dokazuje da roditelj sam skrbi i uzdržava dijete, pravomoćna presuda o razvodu braka ili dokaz da je brakorazvodna parnica u tijeku ili drugi dokaz,
-	za dijete koje je ostvarilo pravo na socijalnu uslugu smještaja u udomiteljskim obiteljima - rješenje Hrvatskog zavoda za socijalni rad da je dijete u udomiteljskoj obitelji i uvjerenje o prebivalištu za udomitelja,
-	za dijete oba zaposlena roditelja - potvrda Hrvatskog zavoda za mirovinsko osiguranje ili potvrde poslodavca o zaposlenju u trenutku podnošenja Zahtjeva, a roditelji skrbnici koji su vlasnici ili suvlasnici trgovačkog društva, samostalne radnje, osnivači ili suosnivači poduzeća, samostalni poljoprivrednici i svi koji ostvaruju prihod od samostalne djelatnosti dostavljaju potvrdu o ostvarenom prihodu za prethodnu godinu - Rješenje porezne uprave,
-	za dijete iz obitelji s troje ili više malodobne djece - presliku rodnih listova svakog malodobnog djeteta u obitelji,
-	za dijete s teškoćama u razvoju i kroničnim bolestima - nalaz i mišljenje o težini i vrsti invaliditeta Zavoda za vještačenje, profesionalnu rehabilitaciju i zapošljavanje osoba s invaliditetom, Rješenje Hrvatskog zavoda za socijalni rad o postojanju teškoće u razvoju, druga relevantna dokumentacija za utvrđivanje potreba i statusa djeteta,
-	za dijete roditelja invalida Domovinskog rata - rješenje nadležnog ministarstva o statusu invalida domovinskog rata,
-	za dijete osoba s invaliditetom upisanih u Hrvatski registar osoba s invaliditetom - nalaz i mišljenje i uvjerenje o utvrđenom invaliditetu,
-	za dijete roditelja koji primaju doplatak za djecu ili roditelja korisnika zajamčene minimalne naknade - rješenje ili potvrda Hrvatskog zavoda za mirovinsko osiguranje o pravu na dječji doplatak za tekuću godinu.

	Vrtić zadržava pravo radi utvrđivanja dostavljenih isprava zatražiti od roditelja djeteta dodatne isprave, odnosno, uz suglasnost roditelja djeteta sam provjeriti činjenice vezane za ostvarivanje prednosti.





IV. BODOVANJE

	Na osnovi podataka iz prethodne točke, utvrđuje se zbroj bodova za svako dijete, prema kriterijima kako slijedi:


	KRITERIJI
	BODOVI

	Djeca koja imaju prebivalište ili boravište na području Općine Štefanje  
	30

	Djeca samohranih roditelja
	10

	Dijete jednorodnih obitelji
	10

	Djeca koja su ostvarila pravo na socijalnu uslugu smještaja u udomiteljskim obiteljima
	10

	Djeca oba zaposlena roditelja
	30

	Djeca iz obitelji s troje ili više djece
	5

	Djeca s teškoćama u razvoju i kroničnim bolestima koja imaju nalaz i mišljenje tijela vještačenja ili potvrdu izabranoga pedijatra ili obiteljskoga liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti  sukladno propisu kojim se uređuje metodologija vještačenja.
	10

	Djeca roditelja invalida Domovinskog rata
	5

	Djeca osoba s invaliditetom
	10

	Djeca roditelja koji primaju doplatak za djecu ili roditelja korisnika 
zajamčene minimalne naknade
	5



	Ako se sva prijavljena djeca mogu upisati u Vrtić, neće se primjenjivati kriteriji za ostvarivanje prednosti.
Ako više djece ostvari isti broj bodova, prednost pri upisu ima starije dijete. 
	U slučaju upisa djece čiji roditelji, odnosno skrbnici imaju prebivalište izvan područja Općine Štefanje, roditelji/skrbnici plaćaju punu cijenu usluge za program u koji se dijete upisuje, a od svojeg nadležnog tijela lokalne samouprave na čijem području imaju prebivalište mogu tražiti suglasnost za sufinanciranje.

	Prije upisa u Vrtić provodi se inicijalni razgovor s roditeljem i djetetom, odnosno provodi se opažanje djetetova ponašanja i komuniciranja uz nazočnost roditelja, a koje provodi stručno povjerenstvo dječjeg vrtića (stručni suradnici, viša medicinska sestra i ravnatelj).

	Prosudbu o uključivanju djece u odgojno-obrazovne skupine s redovitim ili posebnim programima za djecu s teškoćama u razvoju, djece sa zdravstvenim teškoćama i neurološkim oštećenjima, kao i djece koja pri upisu imaju priložene preporuke stručnjaka donosi stručno povjerenstvo Vrtića.

	Bodovi utvrđeni po kriterijima zbrajaju se i na temelju ukupnog broja bodova utvrđuje se lista prioriteta na koju se redom stavljaju prijave podnositelja od većeg broja bodova do najmanjeg.

	Ako i nakon primjene utvrđenih kriterija više prijava podnositelja ostvaruje isti broj bodova svrstavanje se obavlja po datumu rođenja djeteta, od najstarijeg ka mlađemu.

	Djeca koja se tijekom godine ispišu iz Vrtića, u novoj pedagoškoj godini nemaju nikakvu prednost pri upisu. Za njih će se utvrđivati broj bodova kao i za svu novoprimljenu djecu po kriterijima utvrđenom Odlukom. Također, djeca koja se ne upišu tijekom godine, a bili su na listi čekanja prošlu pedagošku godinu (ili na prošlim upisima nisu ostvarili bodovni prag) ove godine su obvezni ponovno podnijeti Zahtjev s navedenom dokumentacijom. 

	Djeca koja do 1. rujna tekuće pedagoške godine nisu navršila godinu dana života ne ostvaruju pravo na upis od početka pedagoške godine, oni će biti uvršteni na listu čekanja do navršavanja jedne godine života i ostvarivanja uvjeta za upis.

	Za vrijeme čuvanja mjesta u ustanovi, roditelji/skrbnici obvezni su plaćati naknadu za čuvanje mjesta sukladno važećoj Odluci o mjerilima za naplatu usluga dječjeg vrtića. Nakon navršene jedne godine života i ostvarivanja prava na upis, dijete će biti uključeno u program prema raspoloživim kapacitetima i redoslijedu na listi čekanja.

	Izuzetak iz pravila su djeca koja zbog svog trenutačnog psihofizičkog stanja nisu mogla pohađati vrtić više mjeseci ili cijelu pedagošku godinu.





V. REZULTATI UPISA

	Postupak upisa provodi Povjerenstvo za upis djece u Vrtić.
	Povjerenstvo odlučuje o Zahtjevima za upis djece u odgojno obrazovni-program na temelju rezultata cjelovitog uvida o razvoju i potrebama svakog djeteta, analize dostavljene dokumentacije, rezultata inicijalnog razgovora s roditeljima/skrbnicima djece uz nazočnost djeteta, koji obavljaju članovi stručnog tima Vrtića.
	Povjerenstvo je dužno u roku od mjesec dana objaviti rezultate upisa na oglasnoj ploči Vrtića s podacima o prihvaćenim/odbijenim Zahtjevima te o slobodnim kapacitetima Vrtića nakon utvrđenih rezultata upisa. 
	 Djeca koja nisu primljena u Vrtić vode se na listi čekanja te se upisuju tijekom godine ako se oslobodi odgovarajući broj mjesta u skupinama.
	Raspored na listi čekanja formira se sukladno ostvarenim bodovima bez obzira na redoslijed zaprimanja Zahtjeva. 
	 Rezultati upisa bit će objavljeni na web stranici Vrtića i Oglasnoj ploči tijekom srpnja.
	Ako roditelj nije zadovoljan rezultatima upisa, može podnijeti žalbu Upravnom vijeću Vrtića u roku od 8 dana od dana objave rezultata.


VI. ZAVRŠNE ODREDBE

	Mjerila i postupak upisa djece u Vrtić, organizacija prijema novoupisane djece, prava i obveze roditelja djece - korisnika usluga Vrtića te uvjeti pod kojim dijete može biti ispisano iz Vrtića utvrđuje se Pravilnikom kojeg donosi Upravno vijeće Dječjeg vrtića uz prethodnu suglasnost osnivača. 

	 Sklapanje ugovora roditelja/skrbnika korisnika Vrtića s Vrtićem bit će početkom ostvarivanja programa.


STRUČNI TIM DJEČJEG VRTIĆA „ŠTEFEK“ ŠTEFANJE

